PATVIRTINTA

 Radviliškio pagalbos šeimai centro

 Direktorės 2020 m. spalio 07 d.

 įsakymu Nr. V- 143

**RADVILIŠKIO PAGALBOS ŠEIMAI CENTRO TIKSLINIŲ IR PROFILAKTINIŲ TYRIMŲ DĖL COVID-19 LIGOS TVARKOS APRAŠAS**

**I SKYRIUS**

**BENDROSIOS NUOSTATOS**

1.Ši tvarka parengta vykdant Radviliškio rajono savivaldybės administracijos direktoriaus įsakymą ,,Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo Radviliškio rajono savivaldybėje“, ir vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimu Nr. V-1336 ,,Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo su vėlesniais pakeitimais ir papildymais“.

**II SKYRIUS**

**TIKSLINIAI IR PROFILAKTINIAI COVID-19 ATVEJAI**

 2. Tyrimai COVID-19 ligai (koronaviruso infekcijai) nustatyti skirstomi į tikslinius ir profilaktinius.

 2.1. Tikslinis tyrimas atliekamas:

 2.1.1. asmenims, kuriems pasireiškia bent vienas COVID-19 ligos (koronaviruso infekcijai) būdingas klinikinis simptomas (pakilusi kūno temperatūra, gerklės, galvos skausmas, kosulys, pasunkėjęs kvėpavimas) ar kurie turėjo sąlyti su sergančiuoju COVID-19 liga;

 2.1.2 darbuotojams, kurie dėl lengvos COVID-19 ligos (koronaviruso infekcijos) ambulatoriškai gydėsi namuose – jų pasveikimui patvirtinti, kai turi gydytojo siuntimą;

 2.1.3. darbuotojams ar centro gyventojams, kuriuos atlikus COVID-19 ligos (koronaviruso infekcijos) židinio epidemiologinę diagnostiką, tirti nurodė Nacionalinio visuomenės sveikatos centro prie Socialinės apsaugos ministerijos specialistai (jei įstaiga tokiu taptų);

 2.1.4. darbuotojams, grįžusiems iš komandiruotės ar į darbą po atostogų užsienio valstybėse, kurios tuo metu bus įtrauktos į COVID-19 didelės rizikos paveiktų šalių sąrašą;

 2.1.5. naujai priimamiems į Pagalbos šeimai centrą, laikino apgyvendinimo centro krizių centro, darbuotojams ir gyventojams.

 3. Profilaktinis tyrimas atliekamas pagal einamos savaitės esantį Radviliškio rajono savivaldybės epidemiologinį rodiklį, skelbiamą adresu [www.sam.lrv.lt](http://www.sam.lrv.lt) (mažos ar didelės rizikos savivaldybėje).

 4. Jei Radviliškio savivaldybė pagal skelbiamą sąrašą yra priskiriama mažos rizikos savivaldybei:

 4.1. per savaitę turi būti ištiriama nuo 2 iki 5 proc. visų centro darbuotojų;

 4.1.1 tiriami darbuotojai atrenkami iš visų šeimynų, LAC, KC, administracijos.

 4.1.2. tas pats darbuotojas profilaktiškai tiriamas ne dažniau kaip 1 kartą per 2 savaites;

 4.1.3. įstaigos darbuotojų tyrimo tvarką suderinti su savivaldybe.

 5. Jei Radviliškio rajono savivaldybė priskiriama didelės rizikos savivaldybėms:

 5.1. per savaitę ištirti nuo 40 iki 50 proc. darbuotojų;

 5.1.1. ištyrimui darbuotojai atrenkami iš visų šeimynų, LAC, KC, administracijos;

 5.1.2. ištirti centro gyventojus, kurie ASPĮ ar kitoje įstaigoje praleido daugiau nei 48 val;

 5.1.3. centro gyventojams ėminių paėmimas vykdomas su savivaldybe ir NVSC suderinta tvarka.

 6. Profilaktinį periodinį tyrimą atliekame ne dažniau kaip kas 7 dienas ir ne rečiau kaip kas 10 dienų.

 7. Profilaktiškai netiriami asmenys, kuriems likus mažiau nei 90 dienų iki profilaktinio tyrimo dienos SAR-CoV-2 (2019-nCoV) RNR nustatymo tikralaikės PGR metodu arba SARS-CoV-2 antigeno tyrimu buvo patvirtinta COVID-19 liga (koronaviruso infekcija), arba kurie nurodytu laikotarpiu buvo paskiepyti COVID-19 ligos (koronaviruso infekcijos) vakcina ir asmenys, likus mažiau nei 60 dienų iki profilaktinio tyrimo dienos gavę teigiamą serologinio antikūnų tyrimo atsakymą.

 ––––––––––––––––––––––––––